15 years of analyzing the Global Terrorism Database: An overview
Authors: Hermann Zsombor 
Published: September 2023

Summary.

This article provides an overview of research on terrorism using the Global
Terrorism Database (GTD). It is an open-source database containing over 200,000
terrorist events, both domestic and transnational. After identifying seven
prominent journals of terrorism, data were gathered on 442 articles citing the
GTD. All were published between 2008 and the beginning of 2023. An increasing
trend was found in the number of articles over the examined period, supporting
the growing popularity of the GTD. Popular databases containing control
variables were identified in the second part of the analysis. Finally, the most
common research topics were introduced through examples. These included
spatiotemporal trends, case studies, suicide bombers, and lone-wolf
terrorists.

Összefoglalás.

Jelen kutatás áttekintést nyújt a nyílt forrású, Global Terrorism
Database (GTD) nevű adatbázis terrorizmus kutatásában történő
felhasználásáról. Az adatbázist 2007-ben tették közzé, ingyenesen elérhető bárki
számára. Összesen több, mint 200.000 nemzetközi és belföldi terrorcselekményről
tartalmaz adatokat. Az elmúlt 15 évben világszinten az egyik legjelentősebb
terrorizmussal kapcsolatos nyilvános adatbázissá vált. A kutatás során először
azonosítottam a terület 7 vezető folyóiratát, majd ezekből kigyűjtöttem az
összes olyan, 2008 és 2023 eleje között megjelent publikációt, melyek
hivatkoznak a GTD-re (n = 442). A megjelenési dátumukat elemezve
megállapítottam, hogy az évente megjelent, erre az adatbázisra hivatkozó
publikációk száma növekvő tendenciát követ. Ez azonban nem volt egyenletes. 2016
előtt lassú növekedés volt megfigyelhető, 2017-re viszont egy hirtelen ugrással
elkezdett meredeken emelkedni a cikkek száma.
A 442 publikáció közül 50 nem volt elérhető, az absztrakt alapján pedig nem volt
egyértelműen megállapítható a felhasznált adatbázis, vizsgált változók, így ezek
nem kerültek bele az elemzésbe. Szintén kivontam az elemzésből a recenziókat,
bibliográfiákat, szerkesztői ajánlásokat, konferenciaelőadások összefoglalóit,
illetve azokat a cikkeket, ahol a GTD csak a szerző által idézett tanulmányban
szerepel. Hatvanhat esetben a szerző (1) illusztrációként használt fel adatot,
(2) a GTD terrorcselekmény definícióját idézte, vagy (3) a nyilvánosan elérhető
adatbázisok bemutatása során említette meg ezt.
Végezetül 207 olyan publikáció maradt, ahol a szerző a GTD-ből nyert adatokat
elemzett. Ezek vizsgálata során először megállapításra került, hogy a
megjelenésük a teljes mintával azonos módon mutat növekvő tendenciát. A legtöbb
kutatásban több adatbázist használtak a szerzők a GTD mellett, ezek jellemzően
szintén nyilvánosan elérhetők. Innen származnak általában a kontrollváltozók,
melyek politikai, kulturális, demográfiai, földrajzi, biztonsági és
szociökonómiai területeket fednek le. Néhányan azonban saját adatbázist
építettek különböző forrásokból. Következő lépésként példákon keresztül
bemutatásra kerültek gyakori vizsgált témakörök. Ezek közé tartoznak tér- és
időbeli tendenciák, terrorista csoportok és azok környezetükkel és egymással
való kapcsolatainak elemzései. Szintén megjelentek öngyilkos merénylők, magányos
elkövetők, illetve az állam és terrorista csoportok kapcsolatának vizsgálatai.
Összességében az elemzés során bizonyosságot nyert, hogy a GTD jelentős hatással
van a terrorizmus kutatására.